钦定古今图书集成/明伦汇编/交谊典/第069卷 > 册府元龟 > 《盟会》
## 钦定古今图书集成/明伦汇编/交谊典/第069卷 > 册府元龟 > 《盟会》

传称“诰誓不及五帝盟诅不及三王”自周室东迁诸
侯力政彊陵弱大侵小由是坎牲歃血之事作矣。若
夫称之以先代要之以明神形于载书以著其信誓
及后世以图其终固宜守之而勿渝奉之而可久其
或假璧易田乃成于诈援捧盘执耳或至于纷纭可
寻可寒逮乎！长乱是纠是殛垂之空言自非仗仁义
之名，保丹青之誓，恤病讨贰，以存亡国而讨不睦；勤
王尊主，以翼天子而训诸侯。苟异于斯，亦鲜以济。